217.12 REGOLAMENTI DWAR STANDARDS U PROĊEDURI KOMUNI GĦAR-RITORN TA’ ĊITTADINI TA’ PAJJIŻI LI JKUNU QEGĦDIN FIL-PAJJIŻ ILLEGALMENT L-AVVIŻ LEGALI 81 tal-2011, kif emendat bl-Avviż Legali 15 tal-2014. L-AVVIŻ LEGALI 81 tal-2011, kif emendat bl-Avviż Legali 15 tal-2014. TAQSIMA I Preliminari 1. Titolu u kamp ta’ applikazzjoni. Emendat: A.L.14 tal-2014. (1) It-titolu ta’ dawn ir-regolamenti hu Regolamenti dwar Standards u Proċeduri Komuni għar-Ritorn ta’ Ċittadini ta’ Pajjiżi Terzi li jkunu qegħdin fil-pajjiż illegalment. (2) Dawn ir-regolamenti jittrasponu id-Direttiva 2008/115/KE tal-Parlament Ewropew u tal-Kunsill tas-16 ta’ Diċembru 2008 dwar standards u proċeduri komuni fl-Istati Membri għar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment skont id-drittijiet fundamentali bħala prinċipji ġenerali tal-liġi tal-Komunità kif ukoll l-liġi internazzjonali, inkluż il-protezzjoni tar-rifuġjati u l-obbligi tad-drittijiet umani u l-prinċipju ta’ non-refoulement. (3) Dawn ir-regolamenti jippreskrivu sta ndards u proċeduri komuni għar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment. (4) Dawn ir-regolamenti ma għandhomx japplikaw għall-persuni li huma suġġetti għal ritorn bħala sanzjoni skont leġislazzjoni kriminali jew bħala konsegwenza ta’ sanzjoni skont leġislazzjoni kriminali jew li huma suġġetti ta’ proċeduri ta’ estradizzjoni. Tifsir. Emendat: A.L.14 tal-2014. 2. F’dawn ir-regolament i- " applikazzjoni għall-asil " tfisser applikazzjoni magħmula minn ċittadini ta’ pajjiżi terzi jew persuna apolida li tkun għamlet applikazzjoni għall-asil li ma tkunx għadha ttieħdet deċiżjoni finali dwarha mill-Kummissarju jew mill-Bord tal-Appelli dwar ir-Rifuġjati; " Att " tfisser l-Att dwar l-Immigrazzjoni; Kap. 217. Kap. 217. " awtorità kompetenti " tfisser dik l-awtorità nominata hekk mill-Ministru għall-finijiet kollha ta’ dawn ir-regolamenti; " il-Bord " tfisser Bord tal-Appelli dwar l-Immigrazzjoni kif mwaqqaf bl-artikolu 25A tal-Att; "ċittadin ta' pajjiż terz " tfisser kull persuna li mhix ċittadin tal-Unjoni Ewropea fis-sens tal-Artikolu 17(1) tat-Trattat tal-KE u li mhix persuna li tgawd id-dritt tal-moviment liberu Komunitarju, kif mfisser fl-Artikolu 2(5) tal-Kodiċi tal-Fruntieri ta’ Schengen; " deċiżjoni ta’ ritorn " tfisser deċiżjoni maħruġa mill-Uffiċjal Prinċipali tal-Immigrazzjoni, li tgħidu tiddikjara ill iċ-ċittadin ta’ pajjiż terz ikun qiegħed fil-pajjiż b’mod illegali u timponi jew tiddikjara l-obbligu biex jirritorna; "ritorn" tfisser il-proċess ta’ ċittadin ta’ pajjiż terz biex jirritorna sew b’konformità volontarja ma’ obbligu ta’ ritorn kif ukoll jekk infurzat għall-pajjiż ta’ oriġini tiegħu; jew għal pajjiż ta’ transitu skont ftehim ta’ riamissjoni Komunitarja jew bilaterali jew arranġamenti oħra, jew pajjiż terz ieħor, li għalih iċ-ċittadin tal-pajjiż terz konċernat volontarjament jiddeċiedi li jirritorna u li fih hu ser jiġi aċċettat; " minuri mhux akkumpanjat " tfisser persuna li tkun għadha ma għalqitx it-tmin tax-il sena li tasal f’Malta mhux akkumpanjata minn adult responsabbli għaliha sew taħt il-liġi sew b’konswetudni; " ordni ta’ tneħħija " tfisser ordni li tinforza d-deċiżjoni ta’ ritorn; "pajjiż ta’ oriġini " tfisser il-pajjiż jew pajjiżi taċ-ċittadinanza jew, għar-rigward ta’ persuni apolidi, il-pajjiż fejn soltu kien joqgħod; " persuni vulnerabbli " tfisser minuri, minuri mhux akkumpanjati, persuni b’diżabilità, anzjani, nisatqal, ġenitur mhux miżżewweġ b’tfal minuri u persuni li kienu soġġetti għal tortura, stupru jew xi forom serji oħra ta’ vjolen za psikoloġika, fiżika jew sesswali; "projbizzjoni fuq id-dħul " tfisser deċiżjoni jew att amministrattiv jew ġudizzjarju li jipprojbixxi dħul lejn u soġġorn f’Malta għal perjodu speċifikat, li jakkumpanja deċiżjoni ta’ ritorn; " protezzjoni internazzjonali " tfisser l-istat ta’ rifuġjat jew protezzjoni sussidjarja; " riskju ta’ ħarba " tfisser l-eżistenza ta’ raġunijiet biex wieħed jemmen fuq il-bażi tal-kriterji li ġejjin, illiċ-ċitaddin ta’ dak il-pajjiż terz, li huwa suġġett għal proċeduri ta’ ritorn, jista’ jaħrab, meta- (i) ma jkollux l-ebda residenza permanenti; (ii) ma jkollux l-ebda, jew mhux biżżejjed riżorsi li huma suffiċjenti biex iżomm lilu nnifsu; (iii) jkun ikkunsidrat bħala theddida għall-ordni pubbliku, għas-saħħa mentali jew għas-sigurtà nazzjonali; (iv) ma kkonformax ma’ xi disposizzjoni tal-Att dwar l-Immigrazzjoni jew leġislazzjoni sussidjarja magħmula taħtu; (v) ikun applika għal permess ta’ residenza aktar minn darba u dik l-applikazzjoni ġiet miċħuda; (vi) ma jkunx ikkooperamal-Uffiċjal Prinċipali tal-Immigrazzjoni biex tiġi stabbilita l-identità u ċ-ċittadinanza tiegħu; (vii) b’mod qarrieq ipprovda dettalji ta’ identifikazzjoni foloz jew dettalji foloz rigward il-wasla tiegħu Malta; (viii) qered jew b’mod ieħor iddispona mid-dokumentazzjoni ta’ identifikazzjoni tiegħu; (ix) instab fil-pussess ta’ dokumenti foloz ta’ identifikazzjoni; "soġġorn illegali " tfisser il-preżenza f’Malta, ta’ ċittadin ta’ pajjiż terz li ma jissodisfax jew m’għadux jissodisfa l-kondizzjonijiet ta’ dħul kif stabbiliti fl-Artikolu 5 tal-Kodiċi tal-Fruntieri ta’ Schengen jew kondizzjonijiet oħra għal dħul, soġġorn jew residenza f’Malta; " Stat Membru " tfisser kull wieħed mill-Istati Membri tal-Unjoni Ewropea; u "tluq volontarju " tfisser konformità mal-obbligu ta’ ritorn fi żmien it-terminu ffissat għal dak il-għan fid-deċiżjoni ta’ ritorn. TAQSIMA II Terminazzjoni ta’ Soġġorn Illegali 3. Deċiżjoni ta’ ritorn. Emendat: A.L.14 tal-2014. (1) Mingħajr ħsara għad-disposizzjonijiet tas-sub regolamenti(2),), l-Uffiċjal Prinċipali tal-Immigrazzjoni għandu joħroġ deċiżjoni ta’ ritorn li kull ċittadin ta’ pajjiż terz li jkun qed joqgħod f’Malta b’mod illegali. (2) L-Uffiċjal Prinċipali tal-Immigrazzjoni għandu jitlob lil ċittadin ta’ pajjiż terz li jkun qiegħed f’Malta illegalment taħt xi disposizzjoni tal-artikolu 5 tal-Att u li għandu permess ta’ residenza validu jew awtorizzazzjoni oħra li toffri d-dritt ta’ soġġorn maħruġa minn Stat Membru ieħor, biex imur fit-territorju ta’ dak l-Istat Membru minnufih: Iżda l-Uffiċjal Prinċipali tal-Immigrazzjoni għandu joħroġ deċiżjoni ta’ ritorn fil-każ li ċ-ċittadin ta’ pajjiż terz ma jħarisx il-ħtieġa msemmija hawn fuq jew fejn it-tluq immedjat tiegħu jkun meħtieġ għal raġunijiet ta’ ordni pubbliku jew ta’ sigurtà nazzjonali, suġġett għad-disposizzjonijiet tas-sub regolamenti (3), (4), u (7). (3) L-Uffiċjal Prinċipali tal-Immigrazzjoni jista’ jirrinunzja milli joħroġ deċiżjoni ta’ ritorn lil ċittadin ta’ pajjiż terz li jkun qiegħed f’Malta illegalment jekk iċ-ċittadin ta’ pajjiż terz konċernat jittieħed lura minn Stat Membru ieħor skont ftehim jew arranġamenti bilaterali eżistenti fid-data tad-dħul fis-seħħ ta’ dawn ir-regolamenti: Iżda, madanakollu, l-Uffiċjal Prinċipali tal-Immigrazzjoni jista’ jiddeċiedi li jieħu lura f’Malta ċittadin ta’ pajjiż terz li jkun qiegħed fi Stat Membru ieħor illegalment, f’liema każ wara li jieħu lura ċ-ċittadin ta’ pajjiż terz konċernat, l-Uffiċjal Prinċipali tal-Immigrazzjoni għandu japplika d-disposizzjonijiet tas-sub regolament (2). (4) Mingħajr ħsara għas-subregolament (5), meta ċittadin ta’ pajjiż terz li jkun qiegħed f’Malta illegalment jkun is-suġġett ta’ proċedura pendenti għat-tiġdid tal-permess ta’ residenza tiegħu jew ta’ xi awtorizzazzjoni oħra li toffri d-dritt ta’ soġġorn, l-Uffiċjal Prinċipali tal-Immigrazzjoni għandu jikkonsidra li jirrinunzja milli joħroġ deċiżjoni ta' ritorn, sakemm tintemm il-proċedura pendenti: Iżda ċ-ċittadin ta’ pajjiż terz, sakemm jistenna l-permess, għandu jgħarraf lill-awtorità kompetenti bil-preżenza tiegħu f’Malta u l-awtorità kompetenti għandha tavża li rċeviet dik in-notifika. (5) Xejn f’dan ir-regolament ma għandu jinftiehem li qed jipprekludi lill-Uffiċjal Prinċipali tal-Immigrazzjoni milli jtemm soġġorn legali u joħroġ deċiżjoni ta’ ritorn u, jew ordni ta’ tneħħija u, jew projbizzjoni fuq id-dħul f’deċiżjoni amministrattiva waħda. (6) Deċiżjoni ta’ ritorna kkumpanjata minn ordni ta’ tneħħija għandha tiġi eżegwita fuq iċ-ċittadin ta’ pajji terz li jkun ser joħroġ miż-żona Schengen minn Malta jekk hu jonqos jew jieqaf milli jħares xi kondizzjoni, inkluż kondizzjoni implikata, li taħtha hu ingħatha l-permess li jinżel jew li jinżelu jibqa’ f’Malta jew ikun ingħatha permess ta’ residenza. (7) L-Uffiċjal Prinċipali tal-Immigrazzjoni m’għandux joħroġ deċiżjoni ta’ ritorn jekk iċ-ċittadin ta’ pajjiż terz li jkun qiegħed f’Malta illegalment jingħata permess ta’ residenza jew d-dritt ta’ soġġorn għal raġunijiet ta’ kompassjoni jew umanitarji: Iżda fejn deċiżjoni ta' ritorn tkun diġà nħarġet, din għandha tiġi rtirata jew sospiża minħabba raġunijiet ta’ kompassjoni jew umanitarji u tkun suġġetta għal tiġdid tal-permess ta’ residenza msemmi hawn fuq jew id-dritt ta’ soġġorn. (8) L-Uffiċjal Prinċipali tal-Immigrazzjoni għandu, fuq talba, jipprovdi, traduzzjoni bil-miktub jew bil-fomm tal-elementi ewlenien tad-deċiżjoni ta’ ritorn u d-dettalji dwar ir-rimedji legali fl-lingwa li ċ-ċittadin ta’ pajjiż terz jkun b’mod raġonevoli mistenni li jifhem. 4. Tluq volontarju. Emendat: A.L.14 tal-2014. (1) Deċiżjoni ta’ ritorn m’għandiex taffettwa l-obbligu ta’ xi persuna li ma tissodisfax jew li m’għadiex tissodisfa l-kondizzjonijiet ta’ dħul, residenza jew moviment ħieles li titlaq minn Malta volontarjament mingħajr dewmien. (2) L-Uffiċjal Prinċipali tal-Immigrazzjoni għandu jgħarraf li ċ-ċittadin ta’ pajjiż terz fid-deċiżjoni ta’ ritorn illi hu jista’ jissottometti applikazzjoni biex jingħata perjodu xieraq għat-tluq volontarju, u dak il-perjodu m’għandux ikun inqas minn sebat ijiem jew iżjed minn tletin jum, u dan mingħajr ħsara għal possibbiltà taċ-ċitaddin ta’ pajjiż terz li jitlaq qabel: Iżda l-Uffiċjal Prinċipali tal-Immigrazzjoni għandu, fejn meħtieġ, itawwal il-perjodu għat-tluq volontarju għal wieħed xieraq, wara li jittieﬂed kont taċ-ċirkostanzi speċifiċi tal-każ individwali bħal raġunijiet ta’ saħħa, it-tul tal-perjodu li jkun qagħad, l-eżistenza li tfal ikunu qed jattendu l-iskola u l-eżistenza ta’ familja oħra jew konnessjonijiet soċjali. (3) L-Uffiċjal Prinċipali tal-Immigrazzjoni jista’ jimponi għat-tul tal-perjodu għat-tluq volontarju ċerti obbligi li jqis xierqa biex jiġi evitat ir-riskju ta’ ħarba. (4) L-Uffiċjal Prinċipali tal-Immigrazzjoni jista’ jirrifjuta li jagħti perjodu għat-tluq volontarju jew jista’ jagħti perjodu iqsar minn sebat ijiem fejn: (a) ikun hemm ir-riskju ta’ ħarba jew (b) l-applikazzjoni għal soġġorn legali tkun meqjusa bħala waħda manifestament bla bażi jew bbażata fuq frodi; jew (ċ) il-persuna konċernata tkun meqjusa li hitheddida għall-ordni pubbliku, is-sigurtà pubblika jew is-sigurtà nazzjonali. 5. (1) L-Uffiċjal Prinċipali tal-Immigrazzjoni għandu jieħu l-miżuri kollha neċessarji biex jinforza deċiżjoni ta’ ritorn u joħroġ ordni ta’ tneħħija jekk - (a) ma jkun ingħata l-ebda perjodu għat-tluq volontarju skont ir-regolament 4(4); jew (b) l-obbligu ta’ ritorn ma jkunx ġiemħares f’dan il-perjodu għat-tluq volontarju mogħti skont ir-regolament 4: Iżda fejn ikun meħtieġ għall-Uffiċjal Prinċipali tal-Immigrazzjoni biex jikkonferma l-identità taċ-ċittadin ta’ pajjiż terz konċernat, biex jakkwista d-dokumenti meħtieġa, jew ikun possibbli li jiġi rritornat iċ-ċittadin ta’ pajjiż terz, hu għandu jżomm taħt kustodja liċ-ċittadin ta’ pajjiż terz li ma jirritornax fil-perjodu mogħti lil u fid-deċiżjoni ta’ ritorn. (2) Jekk iċ-ċittadin ta’ pajjiż terz jingħata perjodu għat-tluq volontarju skont ir-regolament 4, l-Uffiċjal Prinċipali tal-Immigrazzjoni jista’ jinforza d-deċiżjoni ta’ ritorn biss wara li l-perjodu jintemm, sakemm ma jkunx hemm riskju tul dak il-perjodu kif msemmi fir-regolament 4(4). (3) L-Uffiċjal Prinċipali tal-Immigrazzjoni għandu jiżgura illi l-miżuri imposti użati bħala l-aħħar possibbiltà biex ineħħu ċittadin ta’ pajjiż terz li jirreżisti t-tneħħija jkunu: (a) proporzjonali u ma jeċċedux forza raġonevoli; u (b) eżegwiti b’kont meħud tad-drittijiet fundamentali; u (ċ) imwettqa b’mod li jagħtu r-rispett dovut li d-dinjità u l-integrità fiżika taċ-ċittadin ta’ pajjiż terz konċernat. (4) Meta jitwettqu tneħħjiet bl-ajru, għandhom jitqiesu l-Linji Gwida Komuni dwar disposizzjonijiet ta’ sigurtà għat-tneħħija konġunta bl-ajru, annessa mad-Deċiżjoni 2004/573/KE. (5) Il-Ministru responsabbli għall-Immigrazzjoni jista’, b’Ordni, jipprovdi għal sistema effettiva ta’ monitoraġġ dwar ir-ritorn infurzat. 6. Posponiment ta’ tneħħija. Emendat: A.L.14 tal-2014. (1) L-Uffiċjal Prinċipali tal-Immigrazzjoni m’għandux jaffettwa t-tneħħija meta: (a) hija tikser il-prinċipju ta’ non-refoulement; jew (b) jiġi intavolata ppell quddiem il-Bord skont id-disposizzjonijiet tal-artikolu 25A(7) tal-Att u deċiżjoni dwar it-tneħħija tkun pendenti: Iżda l-Uffiċjal Prinċipali tal-Immigrazzjoni jista’ jipposponi t-tneħħija għal perjodu xieraq wara li jittieħed kont taċ-ċirkostanzi speċifiċi tal-każ, b’mod partikolari l-istat fiżiku jew kapaċità mentali taċ-ċittadin ta’ pajjiż terz, jew raġunijiet tekniċi. (2) Meta tneħħija tiġi posposta b’mod temporanju skont id-disposizzjonijiet tas-sub regolamenti (1)(a)) u (b Meta tneħħija tiġi posposta b’mod temporanju skont id-disposizzjonijiet tas-sub regolamenti(1)(a) l-Uffiċjal Prinċipali tal-Immigrazzjoni jista’ jimponi, fuq iċ-ċittadin ta’ pajjiż terz għat-tul tal-perjodu għat-tluq volontarju, obbligi maħsuba biex jevitaw ir-riskju ta’ ħarba. 7. Projbizzjoni fuq id-dħul. Emendat: A.L.14 tal-2014. (1) L-Uffiċjal Prinċipali tal-Immigrazzjoni għandu joħroġ deċiżjoni ta’ ritorn a kkumpanjata bi projbizzjoni fuq id-dħul meta: (a) jekk ma jkuningħata l-ebda perjodu għat-tluq volontarju; jew (b) l-obbligu ta’ ritorn ma jkunx ġiemħares fil-perjodu għat-tluq volontarju li jkun ingħata skont ir-regolament 4; jew (ċ) ikun hemm theddida serja għall-ordni pubbliku, is-sigurtà pubblika jew is-sigurtà nazzjonali; jew (d) ki fl-Uffiċjal Prinċipali tal-Immigrazzjoni jqis neċessarju fiċ-ċirkostanzi. (2) Deċiżjonijiet ta’ ritorn jistgħu jkunu akkumpanjati bi projbizzjoni fuq id-dħul f’każijiet oħra inkluż dawk imsemmija fir-regolament 3(5). (3) Projbizzjoni fuq id-dħul għandha tiġi eżegwita fuq iċ-ċittadin ta’ pajjiż terz li jkun ser jitlaq miż-żona Schengen minn Malta u l-informazzjoni fuq dik il-projbizzjoni fuq id-dħul għandha tkun provduta lil u f’ilsien li hu raġonevolment mistenni li jkun jifhem. (4) It-tul tal-projbizzjoni fuq id-dħul għandu jkun determinat wara li jittieħed kont taċ-ċirkostanzi rilevanti kollha tal-każ konċernat u m’għandux ikun iżjed minn ħames snin: Iżda dik il-projbizzjoni fuq id-dħul tista’ tkun iżjed minn ħames snin jekk iċ-ċittadin ta’ pajjiż terz jirrappreżenta theddida serja għall-ordni pubblika, is-sigurtà pubblika jew is-sigurtà nazzjonali. (5) L-Uffiċjal Prinċipali tal-Immigrazzjoni għandu jikkonsidra l-irtirar jew sospensjoni tal-projbizzjoni fuq id-dħul maħruġa skont is-sub regolament (2) meta ċ-ċittadin ta’ pajjiż terz jkun jista’ juri illi huħalla Malta b’konformità sħiħa mad-deċiżjoni ta’ ritorn. (6) S.L.217.07.S.L.217.07. Bla ħsara għas-subregolament (1)(b) l-Uffiċjal Prinċipali tal-Immigrazzjoni m’għandux joħroġ projbizzjoni fuq id-dħul lil ċittadin ta’ pajjiż terz li jkun vittma ta’ traffikar tal-bniedem u jkun ingħatha permess ta’ residenza skont id-disposizzjonijiet tar-Regolamenti dwar Permess biex Jirrissjedu Vittmi ta’ Traffikar jew Immigrazzjoni Illlegali li jikkoperaw mal-awtoritajiet Maltin, ħlief meta il-projbizzjoni fuq id-dħul tkun ġustifikata fuq bażi ta’ ordni pubblika, sigurtà pubblika jew sigurtà nazzjonali: Iżda l-Uffiċjal Prinċipali tal-Immigrazzjoni jista’ jonqos milli joħroġ, jirtira jew jissospendi projbizzjoni fuq id-dħul minħabba f’raġunijiet umanitarji jew raġunijiet oħra illi jista’ jqis xierqa. (7) Meta l-awtoritajiet Maltin ikunu qed jikkonsidraw il-ħruġ ta’ permess ta’ residenza jew awtorizzazzjoni oħra li toffri dritt ta’ soġġorn lil ċittadin ta’ pajjiż terz li jkun suġġett għal projbizzjoni fuq id-dħul maħruġa minn Stat Membru ieħor, huma għandhom l-ewwel jikkonsultaw dak l-Istat Membru wara li jittieħed kont tal-interessi tiegħu skont l-Artikolu 25 tal-Konvenzjoni li Timplimenta l-Ftehim ta’ Schengen. (8) L.S.420.07.L.S.420.07. Id-disposizzjonijiet tas-sub regolamenti) u) għandhom japplikaw bla ħsara għad-dritt għal protezzjoni internazzjonali kif mfisser fir-Regolamenti dwar l-Istandards ta’ Proċedura fl-Eżami tal-Applikazzjonijiet għal Status ta’ Rifuġjat. 8. Ritornu tneħħija ta’ minuri mhux akkumpanjati. Emendat: A.L.14 tal-2014. Kap. 285. (1) Minuri mhux akkompanjat, qabel ma tittieħed deċiżjoni fuq il-kwistjoni ta’ deċiżjoni ta’ ritorn, għandu jitħalla japplika għall-asilu għandu jiġi assisit skont id-disposizzjonijiet tal-Att dwar Tfal u Ż għażagħ (Ordnijiet għall-Ħarsien). (2) Minuri mhux akkumpanjat m’għandux jitneħħa minn Malta qabel ma l-Uffiċjal Prinċipali tal-Immigrazzjoni, b’koordinazzjoni mar-rappreżentanza diplomatika relattiva tal-pajjiż terz konċernat, ikun sodisfatt li dan ser jirritorna għand membru tal-familja tiegħu, għand persuna maħtura b’responsabbiltà ta’ tutur jew faċilitajiet li fih jintlaqa b’mod adegwat fl-Istat tar-ritorn. TAQSIMA III Detenzjoni 9. (1) Detenzjoni għandha sseħħ fil-lok maħtur għal dak il-għan b’avviż fil-Gazzetta mill-Ministru: Iżda dak iċ-ċittadin ta’ pajjiż terz, għandu bħala regola ġenerali, ma jiġix detenut fil-ħabs, u meta, minħabba f’neċessità eċċezzjonali jiġi detenut fil-ħabs, dak iċ-ċittadin ta’ pajjiż terz għandu jiġi detenut separatament minn ħabsin ordinarji. (2) Ċittadin ta’ pajjiż terz detenut għandu jkollu permess fuq talba u suġġett għal spejjeż li jħallashom hu biex jistabbilixxi kuntatt fi żmien dovut ma’ rappreżentanza legali, mingħajr preġudizzju għad-disposizzjonijiet tar-regolament 11(4), membri tal-familja u awtoritajiet konsulari kompetenti. (3) Persuni vulnerabbli għandhom jingħataw kura tas-saħħa f’emerġenza u trattament essenzjali għal mard. (4) L-organizzazzjonijiet kompetenti nazzjonali, internazzjonali u non-governattivi u l-korpi jkollhom il-possibbiltà li juru l-faċilitajiet ta’ detenzjoni fejn jinżammu ċittadini ta’ pajjiżi terzi li jinżammu taħt kustodja, bl-awtorizzazzjoni tal-Uffiċjal Prinċipali tal-Immigrazzjoni. (5) Ċittadin ta’ pajjiż terz detenut għandu jingħata informazzjoni li tispjega r-regoli applikati fil-faċilità ta’ detenzjoni, bid-drittijiet u bl-obbligi tiegħu, u d-dritt tiegħu taħt il-liġi Maltija li jikkuntattja l-organizzazzjonijiet u l-korpi msemmija fis-sub regolament (4). 10. Detenzjoni ta’ minuri u familji. (1) Minuri mhux akkumpanjat u familji b’minuri għandhom jiġu detenuti biss bħala l-aħħar miżura u għall-iqsar perjodu ta’ żmien possibbli. (2) Familji miżmuma f’detenzjoni sakemm titwettaq it-tneħħija għandhom jiġu provduti b’akkomodazzjoni separata li tiggarantixxi privatezza xierqa. (3) Minuri f’detenzjoni għandu jkollu l-possibbiltà li jinvolvi ruħu f’attivitajiet ta’ ħin liberu, inkluż attivitajiet ta’ logħob u rikreazzjoni adatti għall-età tiegħu, u għandu jkollu, skont it-tul tas-soġġorn tiegħu, aċċess għall-edukazzjoni Statali f’Malta. (4) Minuri mhux akkumpanjat għandu, sa fejn hu possibbli, jkun provdut b’akkomodazzjoni f’istituzzjoni provduta b’persunal u faċilitajiet li jieħdu kont tal-bżonnijiet tal-persuna tal-età tiegħu. (5) Waqt id-detenzjoni ta’ minuri sakemm titwettaq it-tneħħija, l-ewwel konsiderazzjoni għandha tingħata lill-aħjar interessi tal-minuri. TAQSIMA IV Salvagwardji Proċedurali Speċjali 11. (1) Id-disposizzjonijiet tat-Taqsima IV, minbarra d-disposizzjonijiet tar-regolament 5) u tas-sub regolament (8), m’għandhomx japplikaw għal ċittadini ta’ pajjiżi terzi li jistgħu jiġu miċħuda d-dħul skont l-Artikolu 13 tal-Kodiċi tal-Fruntieri ta’ Schengen jew li jkunu arrestati jew interċettati mill-awtoritajiet kompetenti b’konnessjoni mal-qsim irregolari bil-baħar jew bl-ajru tal-fruntiera esterna ta’ Malta u li ma jkunux sussegwentement kisbu awtorizzazzjoni jew dritt biex joqogħdu f'Malta. (2) Formola. Deċiżjoni ta’ ritorn, deċiżjoni ta’ ċaħda ta’ dħul u ordni ta’ tneħħija għandhom jinħarġu bil-miktub u għandu jkollhom raġunijiet fil-fatt u fid-dritt dwar rimedji legali: Iżda r-raġunijiet fil-fatt jistgħu jingħataw b’mod restrittiv meta ż-żamma tal-informazzjoni tkun regolata mil-liġi b’mod partikolari meta l-iżvelar tal-informazzjoni tkun tipperikola s-sigurtà nazzjonali, l-ordni pubblika, u l-prevenzjoni, sejbien, investigazzjoni u prosekuzzjoni ta’ reati kriminali. (3) Il-Bord għandu jirrevedi deċiżjonijiet relatati mar-ritorn fuq applikazzjoni taċ-ċittadin ta’ pajjiż terz kif imsemmi fis-sub regolament (2) u jista’ jissospendi l-eżekuzzjoni tagħhom b’mod temporanju. (4) Għall-finijiet tas-sub regolament (3) konsulent legali għandu jkollu permess li jgħin li ċ-ċittadin ta’ pajjiż terz u, fuq talba, għandha tingħata għajnuna legali li ċ-ċittadin ta’ pajjiż terz skont il-leġislazzjoni nazzjonali. Għandha tingħata, fejn meħtieġ, assistenza lingwistika mingħajr ħlas: Iżda dik l-assistenza legali bla ħlas għandha tiġi provduta biss fil-każ fejn ir-reviżjoni tad-deċiżjoni tkun x’aktarx pożittiva. (5) Salvagwardji sakemm iseħħ ir-ritorn. L-Uffiċjal Prinċipali tal-Immigrazzjoni, ħlief fil-każ ta’ detenzjoni kif provdut fir-regolamenti 9 u 10, jiżgura li jitqiesu, sa fejn possibbli, il-prinċpiji li ġejjin fir-rigward ta’ ċittadini ta’ pajjiż terz matul il-perjodu mogħti għat-tluq volontarju skont ir-regolament 4 jew il-perjodu li magħtul u t-tneħħija ġiet post posta skont ir-regolament 6, għandu: (a) jiżgura sa fejn ikun possibbli, li ċ-ċittadin tal-pajjiż terz jibqa’ f’kuntatt mal-membri tal-familja tiegħu jekk ikunu f’Malta f’dak iż-żmien; (b) jiżgura sa fejn ikun possibbli, li ċ-ċittadin ta’ pajjiż terz jingħata kura tas-saħħa f’emerġenza u trattament essenzjali ta’ mard; (ċ) jiżgura sa fejn ikun possibbli li minuri jkollu aċċess għal edukazzjoni f’Malta skont it-tul tas-soġġorn tiegħu; u (d) iqies sa fejn possibbli il-bżonnijiet speċjali ta’ persuni vulnerabbli, u, meta applikabbli, għandu jipprovdi, lil dawn iċ-ċittadini ta’ pajjiż terz, konferma bil-miktubill il-perjodu tat-tluq volontarju ġie estiż skont il-proviso ta r-regolament 4(2) jew lid-deċiżjoni ta’ ritorn mhux ser tkun, b’mod temporanju, infurzata. (6) Detenzjoni għall-finijiet ta’ tneħħija. Meta ċittadin ta’ pajjiż terz hu suġġett għal proċeduri ta’ ritorn, sakemm ma jistgħux jiġu applikati miżuri oħra suffiċjenti iżda inqas ta’ impożizzjoni, l-Uffiċjal Prinċipali tal-Immigrazzjoni jista’ biss iżommu f’detenzjoni sabiex jitwettaq il-proċess ta’ ritorn u tneħħija, b’mod partikolari fejn: (a) ikun hemm riskju ta’ ħarba; jew (b) iċ-ċittadin ta’ pajjiż terz jevita jew ifixkel il-proċess ta’ ritorn jew tneħħija: Iżda d-detenzjoni għandha tkun għal perjodu qasir u għandha tkompli biss sakemm l-proċess ta’ tneħħija jkun qed isiru jitwettaq bid-diliġenza dovuta. (7) Mingħajr ħsara għad-disposizzjonijiet tas-sub regolament (8), detenzjoni għandha tkun riżultat ta’ ordni ta’ tneħħija maħruġa mill-Uffiċjal Prinċipali tal-Immigrazzjoni u l-ordni ta’ tneħħija għandu jkollha raġunijiet ta’ fatt u ta’ dritt. (8) Mingħajr ħsara għad-disposizzjonijiet tal-artikolu 25A tal-Att, iċ-ċittadin ta’ pajjiż terz suġġett għad-disposizzjonijiet tas-sub regolament (6), għandu jkollu d-detenzjoni tiegħu rivedutakemm b’applikazzjoni jew mill-Uffiċjal Prinċipali tal-Immigrazzjoni ex officio, f’intervalli ta’ żmien raġonevoli, li f’kull każ, ma jaqbiżx tliet xhur. Fil-każ ta’ perjodu ta’ detenżjoni ta’ sitt xhur jew aktar, l-Uffiċjal Prinċipali tal-Immigrazzjoni għandu jeżegwixxi dik ir-reviżjoni u għandu javża lill-Bord li jista’ jissorvelja u, fejn meħtieġ, jara mill-ġdid dik ir-reviżjoni. (9) Meta ċ-ċittadin ta’ pajjiż terz ikollu d-dritt jagħmel proċeduri kif provdut fis-sub regolament (8) hu għandu minnufih jiġi infurmat dwar dawk il-proċeduri. (10) Iċ-ċittadin ta’ pajjiż terz għandu jkun meħlus minnufih mid-detenzjoni meta fl-opinjoni tal-Bord dik id-detenzjoni ma tkunx legali. (11) Iċ-ċittadin ta’ pajjiż terz konċernat għandu jkun meħlus minnufih jekk: (a) it-tneħħija ma tkunx tista’ sseħħ minħabba f’konsiderazzjonijiet legali jew oħrajn; jew (b) il-kondizzjonijiet msemmija fis-sub regolament (6) ma jkunux għadhom jeżistu. (12) Detenzjoni għandha titkompla sakemm il-kondizzjonijiet mniżżla fis-sub regolament (6) ikunu sodisfatti u jkun neċessarju biex it-tneħħija sseħħ: Iżda, madanakollu, il-perjodu ta’ detenzjoni ma jistax ikun aktar minn sitt xhur. (13) Il-perjodu ta’ sitt xhur msemmi fil-proviso ta’ qabel jistgħu jiġu estiżi bitnax-il xahar ieħor meta: (a) ikun hemm nuqqas ta’ kooperazzjoni miċ-ċittadin ta’ pajjiż terz konċernat; jew (b) ikun hemm dewmien fil-kisba tad-dokumentazzjoni neċessarja mill-pajjiż terz inkwistjoni. (14) Meta jkun jidher li m’għadux jeżisti prospett raġonevoli ta’ tneħħija għal konsiderazzjonijiet legali jew oħra jew il-kondizzjonijiet mniżżla fis-sub regolament (6) m’għadhomx aktar jeżistu, id-detenzjoni ma tibqax ġustifikata u l-persuna konċernata għandha tiġi meħlusa minnufih. (15) Sitwazzjonijiet ta’ emerġenza. F’każijiet fejn għadd eċċezzjonalment kbir ta’ ċittadini ta’ pajjiż terz li għandhom jirritornaw jkun ta’ piż kbir mhux previst fuq il-kapaċità tal-faċilitajiet ta’ detenzjoni ta’ Malta jew fuq il-persunal amministrattiv tal-Bord tal-Appelli dwar l-Immigrazzjoni, perjodi għar-reviżjoni ġudizzjarja itwal minn dawk provduti fl-applikazzjoni taċ-ċittadin ta’ pajjiż terz konċernat jistgħu jkunu permessi sakemm tippersisti s-sitwazzjoni eċċezzjonali. (16) Għall-finijiet tas-sub regolament (6) jekk il-perjodu ta’ detenzjoni jiġi mtawwal, reviżjonijiet itwal minn dawk provduti taħt id-disposizzjonijiet tas-sub regolament (8) għandhom ikunu soġġetti għad-deċiżjoni tal-Uffiċjal Prinċipali tal-Immigrazzjoni u l-Bord tal-Appelli dwar l-Immigrazzjoni, u d-dispożizzjonijiet tar-regolamenti 9(1) u 10(2) għandhom japplikaw. TAQSIMA V Ġenerali 12. Il-Bord tal-Appelli dwar l-Immigrazzjoni. (1) Il-Bord għandu jkollu s-setgħa li jirrevedi deċiżjonijiet marbuta mar-ritorn u l-possibbiltà ta’ sospensjoni temporanja tal-infurzar tagħhom: Iżda meta ċ-ċittadin ta’ pajjiż terz huwa infurmat dwar it-tneħħija għandha tingħata ordni li tipposponi dik it-tneħħija. (2) Il-Bord għandu jirrevedi kull tneħħija posposta għal perjodu xieraq skont ir-regolament 6(2).